[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 8.3.2010

COM(2010)65 τελικό

2010/0041 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών

2010/0041 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών

(Κείμενο που παρουσιάζει ενδιαφέρον για τον ΕΟΧ)

ΑΙΤΙΟΛΟΓΙΚΗ ΕΚΘΕΣΗ

Πλαίσιο της πρότασης |

110 | Αιτιολογία και στόχοι της πρότασης Σκοπός της παρούσας πρότασης κανονισμού του Ευρωπαϊκού Κοινοβουλίου και του Συμβουλίου είναι η τροποποίηση της οδηγίας 2009/42/ΕΚ ώστε η συλλογή στοιχείων ανά είδος εμπορεύματος να γίνει υποχρεωτική για τις στατιστικές θαλάσσιων μεταφορών. Η συλλογή στοιχείων ανά είδος εμπορεύματος είναι υποχρεωτική για τις ευρωπαϊκές στατιστικές που αφορούν τις οδικές μεταφορές[1], τις σιδηροδρομικές μεταφορές[2] και τις μεταφορές μέσω εσωτερικών πλωτών οδών[3]. Οι ευρωπαϊκές στατιστικές σχετικά με όλους τους τρόπους μεταφορών θα πρέπει να συλλέγονται σύμφωνα με κοινές έννοιες και πρότυπα, με σκοπό την επίτευξη της μέγιστης συγκρισιμότητας μεταξύ των τρόπων μεταφορών. Ειδικότερα, η διαθεσιμότητα συγκεντρωτικών και ομοιογενών στατιστικών ανά είδος εμπορεύματος για όλους τους τρόπους μεταφορών παρέχει ένα χρήσιμο γενικό πλαίσιο για την υποστήριξη και την παρακολούθηση της πολιτικής για την προώθηση της συντροπικότητας, δηλ. της δυνατότητας για το βέλτιστο δυνατό συνδυασμό των διαφόρων τρόπων μεταφοράς στο πλαίσιο της ίδιας αλυσίδας μεταφοράς και τον εκσυγχρονισμό της εφοδιαστικής εμπορευματικών μεταφορών[4]. |

120 | Γενικό πλαίσιο Σε επίπεδο Ευρωπαϊκής Ένωσης έχει πραγματοποιηθεί μια τεχνική ανάλυση των δεδομένων που έχουν συλλεχθεί στο πλαίσιο της ευρωπαϊκής νομοθεσίας σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών και την πολιτική διάδοσης, με σκοπό την εξεύρεση τεχνικών λύσεων για τη μεγαλύτερη δυνατή απλοποίηση των διαφόρων δραστηριοτήτων που απαιτούνται για την στατιστική παραγωγή, διατηρώντας παράλληλα το τελικό αποτέλεσμα σε επίπεδο ανάλογο με τις παρούσες και τις προβλέψιμες ανάγκες των χρηστών. Στην ανάλυση αυτή έχει ληφθεί υπόψη η δυνατότητα για αποτελεσματικότερη αξιοποίηση των πόρων που διατίθενται σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών μέσω της επικέντρωσης των δραστηριοτήτων σε τομείς που οι χρήστες θεωρούν ότι έχουν μεγαλύτερη σημασία (στατιστικές για τα εμπορεύματα) από άλλους (στατιστικές για τους επιβάτες και την κίνηση των πλοίων). Αποτέλεσμα της ανάλυσης αυτής ήταν η Επιτροπή[5] να εγκρίνει πρόσφατα απλοποιήσεις όσον αφορά τις στατιστικές τόσο για τις μεταφορές επιβατών στους κυριότερους ευρωπαϊκούς λιμένες όσο και για την κίνηση των πλοίων στους κύριους ευρωπαϊκούς λιμένες. Ένα μέρος της τεχνικής ανάλυσης ήταν αφιερωμένο στην πιθανότητα και στους όρους υπό τους οποίους θα μπορούσε να γίνει υποχρεωτική η συλλογή στοιχείων ανά είδος εμπορεύματος (σύνολο δεδομένων Β1). Σύμφωνα με τη δεύτερη παράγραφο του παραρτήματος VIII της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών[6], οι όροι για τη συλλογή του συνόλου δεδομένων Β1 (στοιχεία που αφορούν τις «θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου, εμπόρευμα και σχέση») θα αποφασιστούν από το Συμβούλιο έπειτα από πρόταση της Επιτροπής η οποία θα βασιστεί στα αποτελέσματα της πιλοτικής μελέτης. Η μελέτη αυτή θα διεξαχθεί μέσα στην τριετή μεταβατική περίοδο που προβλέπεται από το άρθρο 10 της οδηγίας 95/64/ΕΚ, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών[7], και αφορά τη δυνατότητα υλοποίησης και το κόστος που συνεπάγεται για τα κράτη μέλη και τους απαντώντες η συλλογή αυτών των πληροφοριακών στοιχείων. Σύμφωνα με την έκθεση της Επιτροπής στο Συμβούλιο και στο Ευρωπαϊκό Κοινοβούλιο σχετικά με την εμπειρία που έχει αποκτηθεί στο πλαίσιο των εργασιών που πραγματοποιούνται σύμφωνα με την οδηγία 95/64/ΕΚ του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών[8], η συλλογή λεπτομερών πληροφοριακών στοιχείων για το χύμα και ημι-χύμα φορτίο φαίνεται εφικτή και με λογικό κόστος· ωστόσο, η κυριότερη δυσκολία προέκυψε για τη συλλογή αυτού του είδους των στοιχείων σχετικά με την κίνηση των εμπορευματοκιβωτίων και των μονάδων Ro-Ro· θεωρήθηκε συνετό να διερευνηθεί η δυνατότητα επέκτασης της οδηγίας 95/64/ΕΚ σε άλλα πληροφοριακά στοιχεία που περιλαμβάνονται στο άρθρο 10 παράγραφος 2 στοιχείο α) μόνο όταν θα έχει αποκτηθεί περισσότερη πείρα από τη συλλογή των τρεχουσών μεταβλητών και το τρέχον σύστημα θα έχει παγιωθεί· όσον αφορά τη συλλογή πληροφοριακών στοιχείων για τα εμπορεύματα, πρέπει να εξεταστεί η πιθανότητα αναθεώρησης της ονοματολογίας NST/R (Standard Goods Classification for Transport Statistics/Revised - Αναθεωρημένη τυποποιημένη ονοματολογία εμπορευμάτων για τις στατιστικές μεταφορών, 1967). Η λειτουργία του υπάρχοντος συστήματος συλλογής στοιχείων έχει καθιερωθεί, συμπεριλαμβανομένης της υλοποίησης των τροποποιήσεων που εισήγαγε η απόφαση 2005/366 της Επιτροπής, της 4ης Μαρτίου 2005[9], και της γεωγραφικής επέκτασης του συστήματος λόγω των διευρύνσεων της Ευρωπαϊκής Ένωσης το 2004[10] και το 2007[11]. Μεγάλο μέρος των κρατών μελών που διαβιβάζουν στοιχεία στη Eurostat στο πλαίσιο του πεδίου εφαρμογής της οδηγίας, παρέχουν τακτικά στη Eurostat στοιχεία για το σύνολο δεδομένων Β1 σε εθελοντική βάση σύμφωνα με την ονοματολογία NST/R. Τα κυριότερα προβλήματα όσον αφορά τη συλλογή στοιχείων ανά είδος εμπορεύματος σύμφωνα με την ονοματολογία NST/R, όπως περιγράφεται και στην προαναφερθείσα έκθεση, λύθηκαν με την εισαγωγή της NST 2007[12] (Τυποποιημένη ονοματολογία εμπορευμάτων για τις στατιστικές μεταφορών, 2007) ως ενιαίας ονοματολογίας για τις θαλάσσιες, οδικές, σιδηροδρομικές και μέσω εσωτερικών πλωτών οδών μεταφορές εμπορευμάτων, με ισχύ από το έτος αναφοράς 2008 και κάλυψη των δεδομένων του 2008[13]. Για τα κράτη μέλη που συγκεντρώνουν ήδη το σύνολο δεδομένων Β1, η συλλογή των στοιχείων σύμφωνα με την NST 2007 απαιτεί ανακατάταξη των πληροφοριών που διαθέτουν ήδη οι αρμόδιες εθνικές στατιστικές αρχές, χωρίς επιπλέον επιβάρυνση των ερωτωμένων, ακολουθώντας την ίδια προσέγγιση για τις στατιστικές που αφορούν τις οδικές, τις σιδηροδρομικές και τις μέσω εσωτερικών πλωτών οδών μεταφορές. Για τα υπόλοιπα κράτη μέλη πρέπει να είναι δυνατή η συλλογή στοιχείων για το σύνολο δεδομένων Β1 με βάση τις πληροφορίες που διαθέτουν ήδη οι αρμόδιες εθνικές στατιστικές αρχές και με πολύ περιορισμένες εξαιρέσεις. Στο μεγαλύτερο μέρος της η συλλογή δεδομένων του συνόλου Β1 δεν θα επιβαρύνει επιπλέον τους ερωτώμενους. Τέλος, συμφωνήθηκε ότι η εισαγωγή της υποχρέωσης των κρατών μελών να παρέχουν στην Επιτροπή (Eurostat) στοιχεία για το σύνολο δεδομένων Β1 από το 2011, τους προσφέρει αρκετό χρόνο κατά τη διάρκεια του οποίου η εθελοντική συγκέντρωση στοιχείων μπορεί να χρησιμοποιηθεί για τις αναγκαίες δοκιμές και προσαρμογές. |

130 | Ισχύουσες διατάξεις στον τομέα που αφορά η πρόταση Στην τρέχουσα νομοθεσία υπάρχουν ήδη σχετικές διατάξεις (οδηγία 2009/42/ΕΚ, παράρτημα VIII, σύνολο δεδομένων Β1), ωστόσο η συλλογή των στοιχείων γίνεται σε εθελοντική βάση. |

Διαβούλευση με τα ενδιαφερόμενα μέρη και εκτίμηση των επιπτώσεων |

Διαβουλεύσεις με τα ενδιαφερόμενα μέρη |

211 | Στις αρχές του 2006 δημιουργήθηκε μια ειδική ομάδα για τις στατιστικές των θαλάσσιων μεταφορών με σκοπό να πραγματοποιήσει μια τεχνική ανάλυση της υπάρχουσας συλλογής δεδομένων και της πολιτικής διάδοσης, στο πλαίσιο της ευρωπαϊκής νομοθεσίας σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών. Η ειδική ομάδα περιλαμβάνει εκπροσώπους από διάφορους οργανισμούς (παραγωγούς δεδομένων, χρήστες και εμπειρογνώμονες στις θαλάσσιες μεταφορές) και ειδικότερα: από τις αρμόδιες εθνικές στατιστικές αρχές (εθνικές στατιστικές υπηρεσίες, εθνικές διοικητικές υπηρεσίες του ναυτιλιακού τομέα, υπουργεία μεταφορών)· από τις υπηρεσίες της Επιτροπής· από τον Ευρωπαϊκό Οργανισμό για την Ασφάλεια στη Θάλασσα· από οικονομικούς φορείς (Ευρωπαϊκός Οργανισμός Θαλάσσιων Λιμένων – ESPO, Ένωση Εφοπλιστών της Ευρωπαϊκής Κοινότητας – ECSA). Το 2006 η Eurostat διαβίβασε ένα ειδικό ερωτηματολόγιο στους κύριους χρήστες των στατιστικών για τις θαλάσσιες μεταφορές στο εσωτερικό της Επιτροπής, δηλαδή στη ΓΔ TREN, στη ΓΔ COMP, στη ΓΔ ENV, στη ΓΔ FISH (σημερινή ΓΔ MARE), στη ΓΔ JLS και στη ΓΔ TAXUD, με σκοπό να προετοιμάσει και να τροφοδοτήσει το έργο της ειδικής ομάδας. Οι προτάσεις της ειδικής ομάδας συζητήθηκαν στη συνέχεια στο πλαίσιο του Ευρωπαϊκού Στατιστικού Συστήματος από την ομάδα εργασίας για τις στατιστικές των θαλάσσιων μεταφορών και τη συντονιστική επιτροπή για τις στατιστικές των μεταφορών. Η παρούσα πρόταση κανονισμού του Ευρωπαϊκού Κοινοβουλίου και του Συμβουλίου αποτέλεσε αντικείμενο εντατικών διαπραγματεύσεων μεταξύ των ενδιαφερόμενων μερών και αποτελεί μέρος μιας γενικής δέσμης νομοθετικών πρωτοβουλιών η οποία συνάδει με την πολιτική προσέγγιση της Επιτροπής για την απλούστευση και τη βελτίωση της νομοθεσίας[14]· ειδικότερα: Κανονισμός αριθ. 1304/2007 της Επιτροπής, της 7ης Νοεμβρίου 2007[15], για την καθιέρωση της NST 2007 ως ενιαίας ονοματολογίας για εμπορεύματα που μεταφέρονται με όλους τους σχετικούς τρόπους μεταφοράς· Σχέδιο απόφασης αριθ. …/…/ΕΕ της Επιτροπής της … για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών και την απλοποίηση των στατιστικών για τις μεταφορές των επιβατών και την κίνηση των πλοίων. Η προϋπάρχουσα νομοθεσία έχει επίσης υποβληθεί σε διαδικασία αναδιατύπωσης της βασικής πράξης[16] και ενοποίησης των πράξεων εφαρμογής[17]. |

Συγκέντρωση και χρήση εμπειρογνωμοσύνης |

225 |

230 | Ανάλυση των επιπτώσεων και των συνεπειών Επιλογή 1: (Διατηρείται η τρέχουσα νομοθεσία) – Δεν θα ήταν δυνατόν να εξασφαλιστεί η πλήρης και συνεχής παροχή στατιστικών στοιχείων για τις θαλάσσιες μεταφορές ανά είδος εμπορεύματος. Επιλογή 2: (Τροποποιείται η τρέχουσα νομοθεσία) – Θα ήταν δυνατόν να εξασφαλιστεί η πλήρης και συνεχής παροχή στατιστικών στοιχείων για τις θαλάσσιες μεταφορές ανά είδος εμπορεύματος. Οι συγκεντρωτικές και ομοιογενείς στατιστικές ανά είδος εμπορεύματος για όλους τους τρόπους μεταφορών παρέχει ένα χρήσιμο γενικό πλαίσιο για την υποστήριξη και την παρακολούθηση της πολιτικής για την προώθηση της συντροπικότητας, δηλ. της δυνατότητας για το βέλτιστο δυνατό συνδυασμό των διαφόρων τρόπων μεταφοράς στο πλαίσιο της ίδιας αλυσίδας μεταφοράς και τον εκσυγχρονισμό της εφοδιαστικής εμπορευματικών μεταφορών. Γενικότερα, η προτεινόμενη τροποποίηση σε συνδυασμό με άλλες νομικές πρωτοβουλίες, θα προσαρμόσει το στατιστικό αποτέλεσμα στις τρέχουσες και τις προβλέψιμες ανάγκες των χρηστών. Όπως εξηγήθηκε στο μέρος 1 της παρούσας αιτιολογικής έκθεσης, η ειδική ομάδα για τις στατιστικές των θαλάσσιων μεταφορών, η ομάδα εργασίας για τις στατιστικές των θαλάσσιων μεταφορών (στην οποία εκπροσωπούνται όλες οι εθνικές στατιστικές αρχές που είναι αρμόδιες για τη συγκέντρωση αυτών των στοιχείων) και η συντονιστική επιτροπή για τις στατιστικές των μεταφορών πραγματοποίησαν αξιολόγηση της επιβάρυνσης που θα μπορούσε να προκαλέσει η παρούσα πρόταση στους ερωτώμενους: στο μεγαλύτερο μέρος της η συλλογή δεδομένων του συνόλου Β1 δεν θα επιβαρύνει επιπλέον τους ερωτώμενους. |

Νομικά στοιχεία της πρότασης |

305 | Συνοπτική παρουσίαση της προτεινόμενης ενέργειας Στόχος του κανονισμού είναι να εξασφαλιστεί η πλήρης και συνεχής παροχή στατιστικών στοιχείων για τις θαλάσσιες μεταφορές ανά είδος εμπορεύματος, με συνεκτικό και εναρμονισμένο τρόπο με τις στατιστικές που είναι ήδη διαθέσιμες για τους άλλους σχετικούς τρόπους μεταφοράς. |

310 | Νομική βάση Το άρθρο 338 της συνθήκης για τη λειτουργία της Ευρωπαϊκής Ένωσης παρέχει τη νομική βάση για τις ευρωπαϊκές στατιστικές. Το Ευρωπαϊκό Κοινοβούλιο και το Συμβούλιο, αποφασίζοντας σύμφωνα με τη συνήθη νομοθετική διαδικασία, θεσπίζουν μέτρα για την παραγωγή στατιστικών, εφόσον αυτό απαιτείται, σχετικά με τις επιδόσεις των δραστηριοτήτων της Ένωσης. Το ίδιο άρθρο καθορίζει τις απαιτήσεις που αφορούν την παραγωγή των ευρωπαϊκών στατιστικών και απαιτεί τη συμμόρφωσή τους προς τα πρότυπα αμεροληψίας, αξιοπιστίας, αντικειμενικότητας, επιστημονικής ανεξαρτησίας, σχέσης κόστους-αποτελεσματικότητας και στατιστικού απορρήτου. |

320 | Αρχή της επικουρικότητας Η αρχή της επικουρικότητας εφαρμόζεται στο βαθμό που η πρόταση δεν εμπίπτει στην αποκλειστική αρμοδιότητα της Ευρωπαϊκής Ένωσης. |

321 | Οι στόχοι της παρούσας πρότασης, συγκεκριμένα η θέσπιση κοινού πλαισίου για τη συστηματική παραγωγή ευρωπαϊκών στατιστικών σχετικά με τις θαλάσσιες μεταφορές εμπορευμάτων χρησιμοποιώντας την ίδια ονοματολογία ανά είδος προϊόντος όπως και για τις άλλες σχετικές στατιστικές μεταφορών, δεν μπορούν να επιτευχθούν επαρκώς από τα κράτη μέλη με την εθελοντική συλλογή στοιχείων. |

324 | Οι στόχοι μπορούν να επιτευχθούν ευκολότερα σε ευρωπαϊκό επίπεδο στη βάση μιας ευρωπαϊκής νομικής πράξης, επειδή μόνον η Επιτροπή μπορεί να συντονίσει την αναγκαία εναρμόνιση των στατιστικών πληροφοριών σε ευρωπαϊκό επίπεδο, ενώ η συλλογή των στοιχείων και η κατάρτιση συγκρίσιμων στατιστικών για τις θαλάσσιες μεταφορές μπορούν να οργανωθούν από τα κράτη μέλη. Συνεπώς, η Ευρωπαϊκή Ένωση μπορεί να αναλάβει δράση προς το σκοπό αυτό, σύμφωνα με την αρχή της επικουρικότητας, η οποία προβλέπεται στο άρθρο 5 της συνθήκης για την Ευρωπαϊκή Ένωση. |

Κατά συνέπεια, η πρόταση συνάδει με την αρχή της επικουρικότητας. |

Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |

331 | Σύμφωνα με την αρχή της αναλογικότητας, ο παρών κανονισμός περιορίζεται στα ελάχιστα απαιτούμενα για την επίτευξη του στόχου του και δεν υπερβαίνει τα αναγκαία όρια για το σκοπό αυτό. Ο παρών κανονισμός δεν προσδιορίζει τους μηχανισμούς συλλογής στοιχείων για κάθε κράτος μέλος, αλλά η ευρωπαϊκή νομοθεσία απλώς καθορίζει τα στοιχεία που πρέπει να παρέχονται ούτως ώστε να εξασφαλίζεται εναρμονισμένη διάρθρωση και χρονοδιάγραμμα. |

Επιλογή νομικών μέσων |

341 | Προτεινόμενα νομικά μέσα: κανονισμός του Ευρωπαϊκού Κοινοβουλίου και του Συμβουλίου. |

Δημοσιονομικές επιπτώσεις |

401 | Η συλλογή στοιχείων δεν έχει νέες επιπτώσεις στον προϋπολογισμό της Ευρωπαϊκής Ένωσης. |

Πρόσθετες πληροφορίες |

511 | Η προτεινόμενη πράξη αφορά θέμα του ΕΟΧ και πρέπει, κατά συνέπεια, να καλύπτει το σύνολο του Ευρωπαϊκού Οικονομικού Χώρου. |

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης, και ιδίως το άρθρο 338 παράγραφος 1,

την πρόταση της Επιτροπής,

μετά από διαβίβαση της πρότασης στα εθνικά κοινοβούλια,

αποφασίζοντας σύμφωνα με τη συνήθη νομοθετική διαδικασία,

Εκτιμώντας τα ακόλουθα:

1. Σύμφωνα με τη δεύτερη παράγραφο του παραρτήματος VIII της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών[18], οι όροι συλλογής του συνόλου δεδομένων Β1 (στοιχεία που αφορούν τις «θαλάσσιες μεταφορές στους κυριότερους ευρωπαϊκούς λιμένες κατά λιμένα, είδος φορτίου, εμπόρευμα και σχέση») καθορίζονται από το Συμβούλιο βάσει πρότασης της Επιτροπής, έχοντας υπόψη τα αποτελέσματα της πιλοτικής μελέτης που θα διεξαχθεί μέσα στην τριετή μεταβατική περίοδο που προβλέπεται από το άρθρο 10 της οδηγίας 95/64/ΕΚ του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών[19].

2. Σύμφωνα με την έκθεση της Επιτροπής στο Συμβούλιο και στο Ευρωπαϊκό Κοινοβούλιο σχετικά με την πείρα που έχει αποκτηθεί στο πλαίσιο των εργασιών που πραγματοποιούνται σύμφωνα με την οδηγία 95/64/ΕΚ[20], η συλλογή λεπτομερών πληροφοριακών στοιχείων για το χύμα και ημι-χύμα φορτίο φαίνεται εφικτή και με λογικό κόστος· ωστόσο, η κυριότερη δυσκολία προέκυψε για τη συλλογή αυτού του είδους των στοιχείων σχετικά με την κίνηση των εμπορευματοκιβωτίων και των μονάδων Ro-Ro. Κρίθηκε σκόπιμο να διερευνηθεί η δυνατότητα επέκτασης του πεδίου εφαρμογής της οδηγίας 95/64/ΕΚ σε άλλα πληροφοριακά στοιχεία που περιλαμβάνονται στο άρθρο 10 παράγραφος 2 στοιχείο α) μόνο όταν θα έχει αποκτηθεί περισσότερη πείρα από τη συλλογή των τρεχουσών μεταβλητών και το τρέχον σύστημα θα έχει παγιωθεί. Όσον αφορά τη συλλογή πληροφοριακών στοιχείων για τα εμπορεύματα, πρέπει να εξεταστεί η πιθανότητα αναθεώρησης της ονοματολογίας NST/R (Αναθεωρημένη τυποποιημένη ονοματολογία εμπορευμάτων για τις στατιστικές μεταφορών, 1967).

3. Η λειτουργία του υπάρχοντος συστήματος συλλογής στοιχείων έχει καθιερωθεί, συμπεριλαμβανομένης της υλοποίησης των τροποποιήσεων που εισήγαγε η απόφαση 2005/366 της Επιτροπής, της 4ης Μαρτίου 2005, για την εφαρμογή της οδηγίας 95/64/ΕΚ του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών και για την τροποποίηση των παραρτημάτων της[21] και της γεωγραφικής επέκτασης του συστήματος λόγω των διευρύνσεων της Ευρωπαϊκής Ένωσης το 2004 και το 2007.

4. Μεγάλος αριθμός των κρατών μελών που διαβιβάζουν στοιχεία στη Eurostat στο πλαίσιο του πεδίου εφαρμογής της οδηγίας 95/64/ΕΚ, παρέχουν τακτικά στη Eurostat στοιχεία για το σύνολο δεδομένων Β1 σε εθελοντική βάση σύμφωνα με την ονοματολογία NST/R.

5. Ο κανονισμός αριθ. 1304/2007 της Επιτροπής, της 7ης Νοεμβρίου 2007, για την τροποποίηση της οδηγίας 95/64/ΕΚ του Συμβουλίου, του κανονισμού (ΕΚ) αριθ. 1172/98 του Συμβουλίου, των κανονισμών (ΕΚ) αριθ. 91/2003 και (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου όσον αφορά την καθιέρωση της NST 2007 ως ενιαίας ονοματολογίας για εμπορεύματα που μεταφέρονται με ορισμένους τρόπους μεταφοράς[22] εισήγαγε την NST 2007 (Τυποποιημένη ονοματολογία εμπορευμάτων για τις στατιστικές μεταφορών, 2007) ως ενιαία ονοματολογία για τις θαλάσσιες, οδικές, σιδηροδρομικές και μέσω εσωτερικών πλωτών οδών μεταφορές εμπορευμάτων. Η ονοματολογία αυτή εφαρμόζεται από το έτος αναφοράς 2008 και καλύπτει τα δεδομένα του 2008. Τα κυριότερα προβλήματα όσον αφορά τη συλλογή στοιχείων ανά είδος εμπορεύματος σύμφωνα με την ονοματολογία NST/R, όπως περιγράφεται και στην έκθεση που αναφέρεται στην αιτιολογική σκέψη 2, λύθηκαν με την εισαγωγή της NST 2007. Επομένως, στο μεγαλύτερο μέρος της η συλλογή δεδομένων του συνόλου Β1 δεν θα επιβαρύνει επιπλέον τους ερωτώμενους.

6. Η συλλογή στοιχείων ανά είδος εμπορεύματος είναι υποχρεωτική για τις ευρωπαϊκές στατιστικές που αφορούν τις οδικές μεταφορές[23], τις σιδηροδρομικές μεταφορές[24] και τις μεταφορές μέσω εσωτερικών πλωτών οδών[25], ενώ είναι εθελοντική για τις θαλάσσιες μεταφορές. Οι ευρωπαϊκές στατιστικές σχετικά με όλους τους τρόπους μεταφορών θα πρέπει να συλλέγονται σύμφωνα με κοινές έννοιες και πρότυπα, με σκοπό την επίτευξη της μέγιστης συγκρισιμότητας μεταξύ των τρόπων μεταφορών.

7. Η εισαγωγή της υποχρέωσης των κρατών μελών να παρέχουν στην Επιτροπή (Eurostat) στοιχεία για το σύνολο δεδομένων Β1 από το 2011, τους προσφέρει αρκετό χρόνο κατά τη διάρκεια του οποίου η εθελοντική συγκέντρωση στοιχείων μπορεί να χρησιμοποιηθεί για τις αναγκαίες δοκιμές και προσαρμογές.

8. Ως εκ τούτου, η οδηγία 2009/42/ΕΚ πρέπει να τροποποιηθεί ανάλογα.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η δεύτερη παράγραφος του παραρτήματος VIII της οδηγίας 2009/42/ΕΚ διαγράφεται.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Το πρώτο έτος αναφοράς για την εφαρμογή του παρόντος κανονισμού είναι το 2011 και καλύπτει τα στοιχεία για το 2011.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] Κανονισμός (ΕΚ) αριθ. 1172/98 του Συμβουλίου της 25ης Μαΐου 1998 σχετικά με τις στατιστικές καταγραφές των οδικών μεταφορών εμπορευμάτων, ΕΕ L163 της 6.6.1998, σ. 1.

[2] Κανονισμός (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές, ΕΕ L 14 της 21.1.2003, σ. 1.

[3] Κανονισμός (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για στατιστικές σχετικά με μεταφορές εμπορευμάτων μέσω εσωτερικών πλωτών οδών, ΕΕ L 264 της 25.9.2006, σ. 1.

[4] Ανακοίνωση της Επιτροπής στο Συμβούλιο και στο Ευρωπαϊκό Κοινοβούλιο «Η Ευρώπη σε συνεχή κίνηση - Βιώσιμη κινητικότητα στην ήπειρό μας - Ενδιάμεση εξέταση της Λευκής Βίβλου του 2001 της Ευρωπαϊκής Επιτροπής για τις μεταφορές», COM(2006) 314 τελικό της 22.6.2006.

[5] Απόφαση αριθ. …/…/ΕΕ της Επιτροπής της … για την τροποποίηση της οδηγίας 2009/42/ΕΚ του Ευρωπαϊκού Κοινοβουλίου και του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών, ΕΕ …

[6] ΕΕ L 141 της 6.6.2009, σ. 29

[7] ΕΕ L 320 της 30.12.1995, σ. 25. Η οδηγία 95/64/ΕΚ καταργήθηκε με την οδηγία 2009/42/ΕΚ.

[8] COM (2001) 93 της 20.2.2001.

[9] ΕΕ L 123 της 17.5.2005, σ. 1 .

[10] Πράξη περί των όρων προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και περί των προσαρμογών των συνθηκών βάσει των οποίων λειτουργεί η Ευρωπαϊκή Ένωση, ΕΕ L 236 της 23.9.2003, σ. 573.

[11] Κανονισμός (ΕΚ) αριθ. 1792/2006 της Επιτροπής της 23ης Οκτωβρίου 2006 για την προσαρμογή ορισμένων κανονισμών και αποφάσεων στον τομέα της ελεύθερης κυκλοφορίας των εμπορευμάτων, της ελεύθερης κυκλοφορίας προσώπων, της πολιτικής ανταγωνισμού, της γεωργίας (κτηνιατρική και φυτοϋγειονομική νομοθεσία), της αλιείας, της πολιτικής μεταφορών, της φορολογίας, των στατιστικών, της κοινωνικής πολιτικής και της απασχόλησης, του περιβάλλοντος, της τελωνειακής ένωσης και των εξωτερικών σχέσεων, λόγω της προσχώρησης της Βουλγαρίας και της Ρουμανίας, ΕΕ L 362 της 20.12.2006, σ. 53.

[12] Παράρτημα ΙΙΙ της οδηγίας.

[13] Κανονισμός αριθ. 1304/2007 της Επιτροπής, της 7ης Νοεμβρίου 2007, ΕΕ L 290 της 8.11.2007, σ. 14.

[14] COM(2006) 689· COM(2006) 693· COM(2007) 23· COM(2008) 35· COM(2009) 28.

[15] ΕΕ L 290 της 8.11.2007, σ. 14

[16] Οδηγία 2009/42/ΕΚ του Ευρωπαϊκού Κοινοβουλίου και του Συμβουλίου, της 6 Μαΐου 2009, EE L 141 της 6.6.2009, σ. 29.

[17] Απόφαση 2008/861/ΕΚ της Επιτροπής, της 29ης Οκτωβρίου 2008, ΕΕ L 306 της 15.11.2008, σ. 66.

[18] ΕΕ L 141 της 6.6.2009, σ. 29 .

[19] ΕΕ L 320 της 30.12.1995, σ. 25. Η οδηγία 95/64/ΕΚ καταργήθηκε με την οδηγία 2009/42/ΕΚ.

[20] COM (2001) 93 της 20.2.2001.

[21] ΕΕ L 123 της 17. 5.2005, σ. 1 .

[22] ΕΕ L 290 της 8.11.2007, σ. 14 .

[23] Κανονισμός (ΕΚ) αριθ. 1172/98 του Συμβουλίου της 25ης Μαΐου 1998 σχετικά με τις στατιστικές καταγραφές των οδικών μεταφορών εμπορευμάτων, ΕΕ L163 της 6.6.1998, σ. 1.

[24] Κανονισμός (ΕΚ) αριθ. 91/2003 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τις στατιστικές σχετικά με τις σιδηροδρομικές μεταφορές, ΕΕ L 14 της 21.1.2003, σ. 1.

[25] Κανονισμός (ΕΚ) αριθ. 1365/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για στατιστικές σχετικά με μεταφορές εμπορευμάτων μέσω εσωτερικών πλωτών οδών, ΕΕ L 264 της 25.9.2006, σ. 1.